钦定古今图书集成/历象汇编/乾象典/第039卷 > 《暮秋望月示学士各释愁应教》隋·徐仪
## 钦定古今图书集成/历象汇编/乾象典/第039卷 > 《暮秋望月示学士各释愁应教》隋·徐仪

碣石寒光远，〈阙二字〉“秋色高。长洲正下叶，曲岸已飞涛。
君王怅晚节，延伫谒神皋。”“复属西园夜，轻辇暂游遨。”
“游遨未云赏，苍茫孤月上。枝间影合离，波上光来往。
此夕未央宫，应照仙人掌，掌高明转净。”“夜深留睿想，
处处敞高扄，流照满珠庭，重轮入雅曲，合璧应祥经，
灿烂浮珠网，参差间玉星。”“山幽有芳桂，林静发新蓂”，
“蓂开布帝城，分枝”共月明。斜晖渐西落，弥复轸归情。
骖驾且来游，圣藻命舒愁。询刍以蠲病，参妙本难酬。
良史称夭闳，因时命应刘。楚王追绿兕，齐后出青丘。
驰原落云翼，截水曳吞舟。无劳《子虚》咤，即事可忘忧。